經數:一八二八

經名:瑜伽論記卷第十九下

頁數:七五一

上	欄

相. 卽是不思惟眞如亦不觀眞如也. 有非思

惟相亦非觀其相謂前第三句者. 謂初出觀

後得智心中思惟非安立諦眞如. 而諸不思

不觀諸法相也. 景云. 第二句但思惟其相. 據

勝義畢竟不可得故. 名思惟相. 于時無相但

見眞如不見相故. 名不觀其相也. 前初句觀

見眞如相. 是中初相. 然當時思惟眞如. 不思

惟眞如相也. 前第四句思惟初相亦觀初相.

可解. 前第三句思惟實眞如慧觀實眞如著.

故非思惟. 五事等相亦非觀初相也. 以此第

四句證. 故知. 前第三句後得智分別心亦觀

實眞如著也. 以影像眞如稱前觀中本性相

眞如. 故名觀眞如. 地前未通達眞如故無相.

無生觀中雖有似眞如相. 現不稱實眞如. 故

不觀眞如也. 備云. 此中思惟通與正體後得

智相應. 作意加行後智及諸分別慧名爲觀.

亦不取緣理. 後得智旣有此別故有四句. 四

句. 中雖有眞如以相爲宗故. 名相四句□前

可知. 基師意與備同. 初云有思惟相不觀其

相謂前第二句者. 此明正體智思惟眞如體

相. 不觀眞如外諸相. 第二句有觀其相不思

惟相謂前初句者. 此明觀諸相而不思惟眞

如體相. 第三有思惟相亦觀其相者. 此明思

惟諸相及觀諸相也. 第四非思相非觀相謂

前第三句者. 此明緣似眞如相而不思惟以

外諸相及不觀也. 第二解自性門. 於中初有

三問答. 卽是立宗. 後破外執. 初中第一問答

辨五事攝法. 景云. 理實合答. 言攝一切法.

1耶答言如是者. 梵本文故作是答. 章云. 一

中	欄

切法皆五事攝. 故五事攝一切法. 遍計所執

是無法如□角故. 非五法攝. 第二問答正辨

自性. 景云共相可說. 自性離言2故不可言

說. 章中. 復云言說之道但說諸法通相. 自性

離言不可說如3此如言靑色雖簡黃赤白.

然靑名通4目法界一切靑竹根莖枝葉皆靑

故. 又更言靑葉雖簡根莖枝. 然靑葉名通自

法界5界. 葉葉自相各不相似. 6然一靑葉名

通自法界不相似. 故一通名不能別7自法界

葉葉自相. 以法界8葉自相各各不相似. 各

各不相似猶如人面. 就一靑葉中有衆多極

微. 衆多極微皆非靑葉. 故靑葉名亦不稱法.

以衆多極微自相各各不相似. 猶如人面故.

乃至一極極微自相亦不可說. 色法旣爾. 心及

心法非色非心法無爲法亦爾. 故言諸法自

性不可言說. 但假說共9相是其無法. 若執爲

有遍計所執攝也. 第三問答觀五事相. 景云.

問意諸法旣不可說. 約何等事觀知諸法. 下

答中有二. 謂喩肉合喩. 答如幻事相非全無

有者. 能造幻性無象馬等性相非全無有. 譬

如幻事有幻事性無象馬等性. 下合有二. 先

總後別. 如是諸法唯有名相無自 性差別顯

現可得者. 此是總也. 唯名字假立諸法. 離名

字外無有決定隨言說法. 自性差別顯現可

得. 相下別合. 相由相名相之自性10定不可得

者. 五法中相實不可得. 但由名字謂之爲有.

如相如是名名自性等當知亦爾者. 類中間

三也. 隨11此三名執取三性定不可得. 正智由

正智名正智自性實不可得者. 問五法之事

下	欄

初辨相訖. 卽應總類餘四. 何故類釋中12二別

解正智耶. 解云. 須知新譯經論體13或例然.

且如辨說十種法門. 辨初一竟. 次釋餘八.

後至第十還更分別令義分明. 故作此法. 14何

故於一切種隨言自性不成就故者. 結遍計

所執不成就也. 章云. 如幻事相非全有亦非

全無. 是故淨名經言. 諸法非有亦非無. 譬如

幻事. 但有幻事性非全無. 然無象馬等性故

非全有. 如是諸法體性唯有名所目因緣假

有依他起相. 可15得非全無. 然無16邊計所執

自性差別施設顯現17可得相. 故非全有. 由

依他起上邊計所執名所目相自性定不可得

故. 如初相幻事. 如是觀餘四事. 18若爾遍計

所執不可得也. 下破外執中. 先破外計後通

外難. 前中補闕云. 若謂諸相乃至如已立名

者. 外人執意. 一切諸法名之與體常在一處.

本自在故故言諸法自性安立. 然此舊名要

待容名顯發方能詮法. 故言卽稱共量假立

名等. 下正破之. 凡言名者必能顯法. 旣有舊

名. 先應詮名何待容名. 是卽未立假名之前

於法應立量. 未立名前於法應覺. 有舊名故

如立19客名. 亦可破言. 汝執諸法自性安立由

先了法自性安立. 後稱其20重假立名言. 是

卽未立名前於法應覺. 已了法故如已立名.

自下重破. 又於一相所立名言有衆多故有

差別故應有多體者. 且如彼一法有其多名.

汝立依體施名. 名旣有多體應非一. 應立量

云. 一法多名體亦應多. 以稱其法立假名故.

如於一體建立一名. 是故名言依相而立不

經數:一八二八

經名:瑜伽論記卷第十九下

頁數:七五二

上	欄

應道理. 基師等云. 言有差別故者此明如一

名目多義. 義旣非一名應有多. 如俱舍論說

瞿名目五義偈云. 方獸地光言金剛眼天水

由此九種法智者謂瞿名1目. 下第二破法隨

名起. 此進退廣破. 未必有此計也. 下第三

破法隨合起未必有此計. 但進退廣破. 下破

第四執名能顯. 言若取相已假立名言便不

成顯者. 爲欲知法假立名詮. 未立名前已取

得法何煩名顯. 應立量云. 一切名言不能了

法. 未立名前已取法故. 猶如名言不能生法.

若不取相假立名言無事名言不應道理者.

凡立名言要先依法然後施名. 旣不取事卽

無所依於何施名. 應立量云. 一切名言皆不

得有. 以無所依事如□角等. 章云. 此文同攝

論牒義因名計名前生智破等. 依梵本無計

名義爲一執. 但計名義相稱. 如夫妻相稱互

爲主非客. 是遍計所執. 今破彼計. 名義不相

稱. 相望2名互爲客非主. 名義但依他. 今牒

計云. 若謂諸相由分別心安立自性. 靑等色

相卽稱其靑等量假立名言. 此假立靑相名

言依靑相而立. 若爾是卽於靑相假立名前

未立靑名時見靑. 應有彼靑覺解. 覺解名靑

以名稱相故. 聞名知相. 以稱名故見相知名

也. 今旣見相不知名. 故知名不稱相. 又於

一眼根所立名言有衆多. 故此一義有多名

也. 有差別故此第二一名目多義差別. 如一

眼上立一瞿名乃目九義差別. 若名義相稱

者. 一眼隨多名應有衆多體. 又一眼隨瞿名.

應有九差別體性. 理旣不爾. 是故名言相稱

中	欄

依相而立不應道理. 上來破薩婆多部計相.

自3下二破一說部計. 彼部一切法唯有其一

名4言言說. 言說名外更無別法. 由言說名

故諸法顯現. 今牒計破云. 若謂諸相如名言

說故安立由名勢力諸相自性起者. 是卽彼

相假立名前未立名時應無自性. 是一過也.

又彼相旣先無有. 相無故名無. 後假立言亦

應無有. 是第二過. 是故二種俱成無之過. 又

假名言有衆多故. 此一義有多名也. 有差別

故此一名目九義差別也. 應有衆多差別性.

意同前釋. 又相但依他名起過. 由彼諸相但

依於他假建立故. 下初法. 次喩. 後合總結.

可解. 自下第三破衛世師計. 離相及名外然

由名相二種和合句義故別生有句義. 和合

能令名相和合. 有句義能令名相有. 今破云.

若謂離彼相及名言外然由名相二種和合.

有句義自性生者. 彼有句義自性於諸相中.

或於名言中. 或相名二中間應現量可得. 然

不可得. 是故此計不應道理. 由此因緣隨言

立一切法有自性. 於一切種別法中皆無所

有. 自下第四破僧伽. 以苦5示癡三德與二

十二諦爲自性. 故說諸法有三德自性. 然其

自性是常由名故顯. 今破云. 若謂名言能顯

自性亦不應理. 若取不取方立名言俱有過

故. 若心取自性相已後方假立名言其名便

不成. 顯自性先已解故. 若心未取自性相. 先

假立名言未有所顯事. 而立名言不應道理.

此亦皆是名前生故. 以一義有6了名. 及一

名目九義破. 類如前說. 外人以名定7目法.

下	欄

如燈照色. 今破云. 照了喩不相似故立. 不應

道理喩. 不相似者. 照了因緣於一切甁等事

差別無有差別. 如燈照甁時亦照一切物無

有差別. 名卽不爾. 一名目心時. 則不目色等

也. 種種亦爾. 燈照旣然. 種種日月寶星藥草

等照亦爾. 能取因緣. 因緣於一照見差別諸

法8能取因緣. 依名不爾. 因於色名. 但能取

9色能取心. 故知喩不相似法. 次通外難有三

問答. 初問答中章云. 此有二門. 一問不可

言法性中有言說. 云不可言. 是故法性不可

言說言不應道理. 二問前幻化形喩一切法.

彼雖所化類. 非是實有. 然有種種能造事是

實. 如以手巾化□. 所造□雖非實能造手巾

是實. 所喩法中皆非是實故. 譬喩亦爾不相

似. 答中乃至方便施設10來答初問也. 正立

宗說一切不可言時. 不可言言亦已遮遣. 其

言在一切法內故也. 爲令覺知如是不可言

義故. 方便施設不可言言. 然不可言言旣不

可得. 故一切法不可言也. 譬喩等故已下答

第二問. 以喩喩法非不相似11以喩所喩法中

有眞有俗. 俗法無性. 雖假名言非如彼性同

於幻化無實性也. 實諦之理不可言義. 非不

實有同於幻等. 是故法喩亦相似. 備云. 答中

有二. 一答前問. 云不可言12名亦卽入不可言

中. 故云已遮. 二答後問. 爲令覺知不可言義

故設喩言. 欲辨假名諸法雖非遍計性有. 然

離言說性依他眞實非不是有. 故非不相似.

第二問答中章云. 此釋喩相似. 問意諸世俗

法若由名言故卽有離名言卽無. 若如是可

經數:一八二八

經名:瑜伽論記卷第十九下

頁數:七五三

上	欄

同初幻化等喩他作卽有不化作卽無. 明時

無可言故不1可計應道理. 今世俗事法卽不

如是. 言說亦有不言說亦2無. 不同變化或

有或無. 旣常是有卽常可言. 不可言計卽爲

唐捐. 答意由八分別生三種事. 如菩薩本地

分說. 彼由三種事更起分別諸雜染云. 展轉

相續3由如幻化. 起有所因其喩相似4後由

證不可言理分別心滅諸雜染法皆可隨

滅. 故不可言計亦不唐捐. 故一切法起有所

因及有斷滅時故. 與幻化喩相似也. 備云. 此

破分別說部計. 第三問答中釋染不盡滅. 外

人乘前所說. 若心滅時諸雜染法皆可滅故.

不可言計. 卽設難云. 若爾卽應一人成聖. 一

切皆成. 一雜染滅. 一切皆滅耶. 論主答. 相

等諸物若由名言之熏習不共分別所起自身

內報佛無分別智起時. 分段變易彼亦隨滅.

若器世界共分別名言熏習之所起者. 得佛

時共分別自識所現有漏報土亦無. 然從凡

夫二乘諸菩薩等果報識所現報土. 由他分

別所任持故而不永滅. 若不爾者他之共分

別因. 應無其報土果. 彼衆生報土雖不滅. 諸

佛得淸淨者. 我彼報染土正見法淸淨眞淨

土. 故仁王經云. 三賢十聖居報土. 唯佛一人

居淨土. 第三解取門. 中先總判正事能取所

取. 後別辨三取所行. 前中章云. 初相中雖有

分別正智影像通. 非實能緣故但是所取. 前

四緣門中據似能緣故. 相中得有等無間緣.

備師又云. 約別相故不名能取. 通相亦通分

別正智能有所緣名爲能取. 與他爲境故云

中	欄

所取. 就辨相三取所行中. 初正辨三取所行

義. 後重問答分別. 初云. 問如是五事乃至不

依言說故者. 章云. 一6云了知名言衆生依言

取相. 是有言有相取所行義6依. 二不7了名

言衆生由成就待名言取相種子隨眠故8難

不了別名言. 然由執名言隨眠力故9二取諸

相. 是言說隨眠者無言有相取所行義. 三初

地已上菩薩斷待名言隨眠種子故. 正體智

不依名言不見事相. 是無言無相取所行義.

初二地前三乘世俗諦取. 最後初地證智勝

義諦取. 復有遠離名言隨眠者後所得智. 通

取世諦勝義所攝. 雖知勝義眞如. 然有眞如

相從心現故名安立. 前四句中據稱實眞如

故名非安立也. 旣以安立眞如爲所行. 故此

二種取由二因緣得世出世智. 一緣曾得俗

境未曾得. 俗境未100曾得眞境. 故名世出世.

二緣可言說俗境不可言說俗境不可言說眞

境起. 故名世出世智. 備云. 前據正體次第所

引故. 第三句云非安立諦. 今通據次第故云

安立. 或可有二義相望不同故. 問後得智緣

名. 何故論云無言相取耶. 答設緣俗諦離言

說故. 維摩經云. 彼說法者無言無說. 彼聽法

者無間無得. 又持地論云. 隨事取隨事如取.

不作是念此事此如. 是故諸菩薩設緣名言.

名爲無言無相取也. 次重問答分別. 中分四.

初明取因緣. 11同有相取境12心世人皆有世

間共成就. 無相取心非世人所共成就. 何因

何緣得無相心. 答世俗名言熏習成種子後

時上心取境. 取境之心名取果. 是有相取心

下	欄

世人所共成就. 此有相取心能令生死13離染.

若見道前作似無相觀學. 離名言所因諸相.

勝義相見分. 熏習成聞熏習種子. 從此聞熏

習因入見道時證見無相理. 此證取無相見.

是前無相聞熏習果. 此無相取非世人共所

成. 能令行者證得涅槃淸淨. 是故有相無相

二取皆有因緣. 下約喩顯. 約本有無漏見種

子在障出障以釋. 或約新聞熏習有漏見轉

成無漏見以釋. 或約新舊和合以釋. 二明14無

明無相取名義有六問答. 如文可解. 三明熏

辨取因果. 有三問答. 初問答明有相爲無相

因. 補闕云. 問意無始已來未曾修習知無相

智. 後時彼智是卽無因. 云何後生. 答有相亦

得爲無相因乃至亦如是者. 加汝宗中世間

智爲緣生出世智等. 義亦如是. 有相爲因生

於無相. 有何過也. 勝軍論師見此處文. 卽

言定無本有無漏種子. 若其有. 此中應言從

無始無漏種子爲因緣生. 何故此處但言從

其有相生無相耶. 若依護法等卽引上論云.

有種姓者在那落迦中. 據種子故成就三無

漏根. 故知本有無漏種子. 若爾. 此中何故不

說本有種子爲因. 但言有相爲無相因耶. 答

爲欲反詰外人. 汝宗許彼世間爲緣能生出

世義. 亦許彼有相爲緣能生無相有何過耶.

爲此義故雖種子有而不宣說以爲因緣. 章

中復云. 地前有相亦得爲地上無相因. 以學

似無相觀隨順彼無相故. 如小乘見道前世

間有漏智爲緣. 生見道出世無漏智等. 第二

問答通經. 外人之問來論主以種種道理能

經數:一八二八

經名:瑜伽論記卷第十九下

頁數:七五四

上	欄

通義難. 自下復更擧經. 如苦等智世尊說爲

淸淨因者. 此牒經也. 若苦等智於苦等諦分

別苦等卽是有相. 有相之智不斷煩惱是論

主宗. 云何斷爲淸淨因. 若不分別是苦是集.

苦等諸智便不是有. 云何得有苦等諸智畢

竟淸淨果耶. 答由無相智增上力故乃1至名

已斷所斷煩惱者. 答意. 若二乘人由無相智

觀人無我所顯眞如正智斷煩惱. 大乘卽觀

二空所顯眞如斷煩惱. 故言於諸諦中極善

淸淨. 從出觀方起等分別之智. 分別之智

實不斷惑. 約彼眞觀明苦等智能斷煩惱爲

淸淨因. 因更果名名苦等智也. 2次文云. 其

無相智是苦等智因乃至是故無過. 第三問

答中可解. 四明行者除遣有相轉得無相. 於

中有七問答. 初問答明得定現影除遣轉

滅. 問意. 若法界所知俗境念念無常積集相

續無量. 修觀行者多不現見. 云何修行者得

緣彼爲境及令轉滅不現耶. 答於彼聞思二

慧增上力故得三摩地. 由彼定心見分因緣.

令定心相分法界五事境影像現前. 卽緣

此法界影像相五種事以爲境界. 除遣此法界

影像得轉滅時. 證法界五事無相眞理. 第二

問答明除遣之相. 言非滅無義者如成實論

師等說. 擇滅涅槃無別體性名爲滅無. 故今

遮云非滅無義也. 第三問答以喩顯彼涅槃.

非無法界淸淨. 先擧三喩顯其有餘無餘涅

槃非滅無義. 後法喩以顯除相法界淸淨. 第

四問答法喩以明斷遣時等. 舊來相傳自有

兩解. 一遠法師云. 斷煩惱法先斷煩惱. 後得

中	欄

入地. 如開門已方得入室. 於初地前斷煩惱

已後入初地. 如金剛心爲無□道. 後入佛地

爲解脫道. 二融法師云. 斷煩惱時卽入初地.

非是斷已後入地也. 如杖打地. 打時卽凹. 凹

時卽打. 如是斷時卽入入時卽斷. 今解. 斷煩

惱無□道. 在生相時卽是3或法滅相. 與彼二

解幷不同也. 今此文中唯約種子. 與諸相法

辨斷前後. 不論外惑時時前後. 第五問答明

轉得無相有其五位. 問修觀行云何除遣所

緣境相. 答由正定心於法界所知境影像相.

先四尋思審觀察. 後起四如實智. 由勝義諦

作意力故. 轉捨有影像轉得無相. 此無相轉

復有五位. 4果分位在地前. 5故忍位中名眞

義一分三摩地. 二遍滿位在初地. 三有動位.

七地已來有功用動故. 四有加行位. 八地已

上以是因勝進. 故名加行. 五成滿位. 或十或

佛地. 第六問答明成滿位相離三成三. 所離

三者. 一煩惱. 二苦. 三粗重. 離此三故如次成

三. 謂眞義所行. 現量所行. 自在所行. 第七

問答明隨根立乘. 於中初明立乘頭數證得

時量. 補闕云. 言證得時量亦不決定者. 明彼

二乘滿時不定. 聲聞之人極少三生. 多六十

劫. 中間多少義不決定. 獨覺極少四生. 極

多百劫. 中間多少時亦不定. 大乘要經三無

數劫方可證得. 問云何大乘定立三僧祇方

可證得. 下答依斷三粗重故立三僧祇. 一者

地前. 經一僧祇修行. 入見道時方能6小斷

在皮粗重. 二者入見道時伏於修惑上中煩

惱下品猶行. 七地滿心下品亦伏畢竟不行.

下	欄

三者第三僧祇滿時. 斷所知障及煩惱障盡.

於境自在. 此中所說皮肉心三. 約煩惱障中

開爲皮肉二僧祇斷. 所知障總束爲心. 此說

二障三處7過亦據三祇滿位從一分. 8應說道

理初僧祇滿入初地時. 斷一切迷理煩惱障

及所知障. 非唯斷彼惡趣煩惱粗重. 從初地

至七地. 入觀卽斷所知障. 以除所知理事境

故. 入觀卽斷煩惱障. 於生有力故. 9時故七

地已來爲衆生故猶起. 入八地已去永伏不

行. 所有隨眠金剛方斷. 於所受身有力滋潤

10前未來斷. 從八地已去於念念中斷所知障.

11非本地分明. 二障出體諸處不定. 有說煩

惱障中修惑名皮. 外迷事故. 見惑名肉. 內

迷理故. 智障名心. 以最微細譬心在內. 或約

三祇所斷二障皆分三種. 謂皮肉心. 如攝論

說. 或於地地中三心所斷爲皮肉心. 爲斷皮

煩惱入初地. 乃至爲除心煩惱故出初地等.

亦如攝論. 今此文中初僧祇所斷惡道煩惱

名皮. 第二僧祇所斷煩惱障中上中二品名

肉. 第三僧祇所斷智障名心. 章中復初地已

上不往惡趣受實報生. 瑜伽云. 初地菩薩斷

□道業無明. 地前一僧祇修初地方便時. 以

伏惡趣業種子故. 亦不生惡趣. 不爲三惡趣

不樂之法間雜故. 攝論云. 得世上正見. 往來

百千世修不墮惡道. 次明立乘因緣. 補闕云.

立聲聞乘有三因緣. 一者變化. 佛隨所化. 化

作聲聞. 二者誓願. 謂有衆生於聲聞乘已發

誓願彼卽建立以爲聲聞者. 此是不定性人

遇緣發聲聞願. 彼依此立. 三法性聲聞. 謂

經數:一八二八

經名:瑜伽論記卷第十九下

頁數:七五五

上	欄

從本來慈悲薄弱於苦怖畏不樂利他. 依此

法性立爲聲聞. 又覺法性謂於安立諦中多

分修習怖畏行轉由此因緣證得圓滿者. 謂

於苦等諦中多緣苦集. 修怖畏行證得圓滿

聲聞乘. 獨覺亦爾1等. 先亦有三種變化誓

願及法性. 慈悲薄弱怖畏衆苦不樂利他. 但

出無佛世此爲差別. 卽上相違三因緣故應

知菩薩者. 亦有變化誓願法性三種菩薩. 而

從本來慈悲純厚不怖衆苦常樂利他. 備云.

聲聞三者. 一如身子等. 二住不定性故願成

聲聞. 三性聲聞種姓. 下明失壞經律. 先明聲

聞失壞. 謂有聲聞計無煩惱身卽隨滅. 生大

怖畏我寧不脫如是煩惱. 爲有此計故不斷

煩惱. 不取涅槃及不持戒. 故云失壞正法及

毘奈耶. 如人患於熱病. 謂病愈時體擧皆滅.

便生怖畏寧不脫病. 次明菩薩失壞大乘. 謂

有菩薩聲聞說諸法甚深無性. 卽執一切煩惱

自性本無謂自己身無生死等者. 此是空見

不能修行. 何故不明獨覺失壞. 以彼無別了

敎故. 或同聲聞. 故不別說. 第四解薩迦耶有

及世間. 薩迦耶者. 小乘名有身. 大乘卽名

像身. 此不定故. 存梵本名薩迦耶. 相通二種

者. 有爲有漏是身. 無爲無漏非身. 故言通

二. 二是薩迦耶者. 名與分別. 一非薩迦耶者

正智. 正智能壞薩迦耶故. 非薩迦耶. 眞如俱

不可說. 有及世間亦爾者. 有是三有. 相通二

種. 名與分別. 一向是有. 正智非有眞如俱

非. 第五解眞實攝門. 世間道理所成眞實三

事攝者. 謂相名分別三事是世間所知及學

中	欄

所知故二眞實攝. 二障淸淨智所行眞實二

事攝者. 謂二乘證人無我所顯眞如斷煩惱

障. 故人無我眞如正智後二事所攝. 菩薩證

2得無我斷所3智障. 故法無我眞如正智亦

後二事攝. 據本地分. 後二眞實但是斷結無

爲. 理應後二眞實但與眞如相攝. 而言亦攝

正智理卽難解. 三藏解云. 當證煩惱障淨之

時亦證智慧. 故斷與智幷是煩惱障淨智之

所行. 如見分證證自證分4分證智. 依如是

義. 後二眞實通攝眞如及正智也. 第六解尋

思攝門. 景云. 四尋思唯是地前. 但是如理分

別所攝. 景云. 尋思惟心分別見而非正智. 故

無性菩薩釋論云. 推心行見名爲尋思也. 未

能尋思正證故. 乃至七地已來所有四尋思

皆是三界有漏心心法. 故唯分別攝. 八地已

上依佛地論及無性菩薩攝大乘釋無加行智

故. 四尋思5四尋思亦通名加行智攝. 第七

智實智攝門. 景云. 四如實遍智在於地上皆

是正智所攝. 道理四如實智亦在地前. 地前

亦有世俗正智作如實觀故. 景云. 無性菩薩

攝大乘釋云. 決定行智如實智. 依攝大乘忍

及第一得. 四如實亦正智攝故. 前繫界門正

智通繫不繫故. 地前四如實是繫. 地上四如

實智是不繫. 然漏無漏門. 正智唯無漏如前

會釋. 第八解密意門. 於中會釋十四種密經.

釋初經中景云. 若如名言執有五事說無自

性. 離彼名言任其五法. 各有別體說有自性.

卽是無有言所詮法體. 唯有離言法體. 故言

無二. 景云. 問世尊何故說一切法無性有性

下	欄

無二. 答卽依如是所說五事. 世俗道理有. 實

無說無自性. 眞如無俗自性故. 亦說世俗無

自性. 如勝義無自性. 餘四法是世俗有故. 無

自然性. 然五事由別別相不覺自性事. 故說

此五事有自性. 6五事有自性亦有五事無自

性. 故說一切法無二也. 第二經中景云. 一相

無自性性謂一切世俗言說自性者. 卽遍計

所執隨言說法. 本來無相. 二生無自性性謂

一切行衆緣所生緣力故有非自然有者. 卽

依他性藉衆緣生. 無自然生名生無性. 三勝

義無性謂眞實義相所遠離法此由勝義說無

自性者. 此勝義無性亦是依他. 由是因緣無

常法體. 非彼眞實勝義之法. 故言眞實義相

所離法. 由此依他無彼勝義. 故說依他名爲

勝義無自性性. 依下解深密經解勝義無性

有其二義. 一就依他以解勝義無性. 如向所

論. 二就圓成實體以明勝義無自性性. 7後有

二義. 一圓成實性. 性離名言. 無彼取執勝義

義相. 名勝義無性. 二此圓成體是勝義. 如此

勝義由彼無相無生二門所顯. 故名勝義無

自性性. 今此文唯約依他對勝義無性問相

無自性無遍計所執相之自性名相無性. 依

他無彼橫計自然之生名生無性. 此亦遣無

於遍計所執. 卽此依他無彼勝義常住之性

名勝義無性. 此亦8先於遍計所執. 是卽三無

幷無遍計. 總是一無. 但應說彼相無自性其

義卽是. 何須復辨此依他無生無勝義等耶.

解云. 據理實然幷約無其遍計所執. 然今論

宗或約二性9如辨三無或約三性辨三無者.

經數:一八二八

經名:瑜伽論記卷第十九下

頁數:七五六

上	欄

總別分別故有其三. 相無自性. 卽是總收其

遍計所執皆盡. 復言依他無生無勝義等. 是

別分別. 次明依他因緣法體無自然生無其

勝義. 故於總中開出此二. 非謂遣於遍計相

無性. 外遣依他及遣勝義辨生無性勝義無

性. 故下解深密經中說云. 唯遣遍計所執辨

三無性. 未遣三性辨三無性. 問若爾. 云何攝

論卽云先證根塵相無自性. 後時見識無生.

識以根塵爲因緣. 因緣旣無識云何生. 約彼

論文亦遣依他. 云何得言但遣遍計所執性

耶. 解云. 根塵及識有其二種. 一是依他因緣

生法. 設入初地1此亦不遣心. 是俗諦後得

境. 無分別智自觀眞如. 後得智自緣因緣生

法. 理事幷行不相妨□. 若入眞觀卽遣俗諦.

根塵識等眞俗幷行. 俗智緣何境耶. 故知因

緣有法. 入觀不遣. 二是遍計所執根塵識等.

倒情執有. 畢竟無體. 論中約識先遣根塵. 若

悟能生根塵無體. 卽悟所生之識. 云何得生.

此卽還遣遍計執識. 不遣依他. 依他性中通

有八識. 入眞觀時有漏意識及以末那雖暫

不起. 出觀還生. 賴耶□行. 五識遇緣觀中亦

起. 故不得言入觀遣依他2之識. 若同遍計

所執. 入觀俱3遣遍計故悟本相無後智不緣.

遣依他故亦應後智畢竟不緣. 下約喩顯. 觀

行比丘乃至□無間轉者. 如觀骨時若未廣

觀先觀□□. 乃至觀足4親所依繩床是骨. 一

房一僧伽藍一村一聚落一國乃至大地骨皆

充滿. 後欲界緣除所見骨. 以久習觀骨境現

前不能除滅. 遂作是念如是骨聚雖遍大地.

中	欄

但是我心假想安立. 推審本心骨相除滅. 肉

前遍計執有定性境時. 但有自心. 心外無法.

問行者入觀觀於骨聚. 骨聚後時際遣. 爲由

定心執有實骨故須除遣. 爲不執實而須除

遣. 若執實者定心卽有法執. 有法執故卽有

無明. 有無明故不應名定. 若不執實所觀骨

聚. 是依他性. 今遣骨聚卽遣依他. 云何復言

不遣依他. 解云. 定心觀骨無有執實. 爲調心

故初假觀骨. 後復尋本捨骨觀心. 將此轉觀

捨於骨聚. 肉前三無性觀. 除遣遍計所執實

相生及勝義等. 言此中五事至勝義無自性

性故者. 五事非遍計所執故非相無自性也.

但有餘二無自性性. 此句是總. 下別分別故.

言隨其所應乃至說無自性者. 義意如前. 是

故下結. 乃至我說一諦更無第二者. 彼說眞

如非三無性故. 唯是不變眞實說爲一諦. 章

中又釋. 相無自性性. 唯無橫計人法二境遍

計性. 生無自性性者. 依他從衆緣生無自然

生故. 說依他生無性性. 謂無自然生性性體

性也. 勝義無自性者有二種. 一依他無有勝

義故. 說依他俗法爲勝義無性性. 此是俗諦

勝義無自性性. 如苦諦無眞我說無我也. 二

眞如勝義無依他故. 名勝義無性性. 今此文

中是初義也. 眞實義相所遠離俗法依他性.

此由無勝義眞如. 故說勝義無性性. 如觀行

比丘. 於大骨聚作假想觀. 其觀旣成欲捨不

能得. 乃至解云. 於此假想觀骨聚作事非眞

實勝義. 骨聚無性總□無間轉. 如是應知眞

觀依他性. 非眞實勝觀故. 名勝義無性觀. 然

下	欄

是俗觀非眞也. 遍計所執性非五事攝. 五事

非由自性性故說無自性. 五事中謂相名分

別正智皆由二種無自性性. 一四種要衆緣

5生自然生. 說無生自性爲其性. 二四種是

俗非眞無勝義性. 故說勝義無性性. 眞如一

種有其實體. 由勝義無俗性故說勝義無性

性. 不由無自眞性性說無自性. 是故世尊依

此密意說言. 我說一眞諦更無第二眞諦. 舊

梁攝論等名眞實無性性. 今名勝義無性性.

以眞實性是勝義諦攝. 故名勝義諦6攝. 舊經

名第一義諦. 今經論名勝義諦也. 今依此論

會舊經論. 眞實無性者. 一依他非眞實性. 故

說九他7爲眞實性性以依他無眞實爲其性

故. 二眞實性非依他性爲其性. 故說眞實無

性性. 依梁攝論乃說遣眞實性得無眞實性

故名眞實無性性者. 錄文人誤也. 又依佛性

論及瑜伽論. 以三性與五法相攝中. 眞實性

與五法中眞如相攝. 若遣眞實性得無眞實

名眞實無性性者. 8眞實無性性者五法中何

法攝耶. 若云眞如攝者. 與眞實性不異. 若言

五法不攝者. 五法攝法不盡. 若言五法攝不

盡者. 何故瑜伽論云問如是五事爲攝一切

法爲不如是答如是. 又遣眞實性故說眞實

無性性. 何故瑜伽論云眞如不由無自性性.

說無自性. 是故世尊依此密意於9伽他中說

如是言. 我說一諦更無第二. 又古漢師云. 依

他無性者無衆緣生俗諦性故名依他無性者

不然. 瑜伽論云. 云何無自性性. 謂一切行衆

緣生. 緣力有非自然有. 是故說生無自性性.

經數:一八二八

經名:瑜伽論記卷第十九下

頁數:七五七

上	欄

此意說言. 衆緣生法無自然性故說生無自

性爲其性. 非謂無因緣生性. 故說1生自性

性. 若言無衆緣生性故說無自性性者. 便是

惡取空也. 故瑜伽第七十五卷云. 復次於大

乘中或有一類惡取空作如是言. 由世俗故

一切皆有. 由勝義故一切皆無. 應告彼言

2言. 長老何者世俗何者勝義. 如是問已. 彼

若答云. 若一切法皆無自性是名勝義. 若於

諸法無自性中自性可得是名世俗. 何以故

無所有中建立世俗. 假設名言而起言說. 應

告彼曰. 汝何所欲. 名言世俗爲從因有自性

可得. 爲唯名言世俗說有. 若名言世俗從因

有者. 名言世俗從因而生. 而非是有不應道

理. 若唯名言世俗說有名言世俗無事而有.

不應道理. 又應告言. 長老何緣諸可得者此

無自性. 如是問已. 彼若答言顚倒事故. 復應

告言. 汝何所欲. 此顚倒事爲有爲無. 若言

有者說一切法由勝義故彼無自性. 不應道

起. 故不得言入觀遣彼依他2之識. 若同遍計

理. 解云. 於大乘部中或有淸辨菩薩等一類

惡取空故. 作如是言. 由世俗故一切依他皆

有. 由第一義諦故一切依他皆無. 慈氏菩薩

已. 彼淸辨等答曰. 一切依他法皆無自性是

名勝義. 若無自性中因緣自性可得是名世

俗. 何以故. 實無所有中建立世俗有法. 假設

名言而起言說. 故名爲世俗. 慈氏菩薩應告

彼曰. 汝何所欲. 名言世俗法. 從因有自性可

得. 爲唯名言世俗說有. 實無因緣生耶. 若名

言所說世俗法從因有者. 名言世俗從因而

中	欄

生. 因緣道不可破故. 經云不壞世諦而入第

一義諦. 汝言從因而生俗諦依第一義諦故

而非有. 不應道理. 若言唯名言世俗說有實

無從因生法者. 名言世俗無所詮因緣生事.

而說爲有不應道理. 慈氏菩薩又應告曰. 何

故諸因緣法可得者此無因緣自性耶. 如是

問已. 彼淸辨等若答云. 顚倒因緣事故. 勝義

諦理無顚倒事. 慈氏菩薩復應告云. 汝何所

欲. 此顚倒因緣事. 爲有此因緣法爲無因緣

法. 若言有此顚倒因緣法. 說一切因緣法由

勝義故皆無因緣自性. 與邪見說無因緣3法.

不應道理. 若言無此顚倒因緣法顚倒事故

云. 應告彼言. 何者世俗何者勝義. 如是問

無著菩薩造攝大乘正述此宗. 故論云若依

他性圓成實性亦無. 卽□無二品及染淨法.

淸淨言染汚者是顚倒事依他也. 自古攝大

乘師謬解本宗. 故說遣依他因緣法得無生

性. 乃至是淸辨菩薩學徒惡取空宗. 非慈氏

菩薩及無著菩薩所學宗也. 善戒經第二卷

云. 有二種人. 遠離佛法非佛弟子永失佛法.

一者說色乃至涅槃有眞實性. 二者不信世

流布性. 如是二人不信受持菩薩禁戒謗一

切法者. 卽是外道福蘭那等眞實弟子4之福

蘭那. 謂諸法性無. 而佛法中亦有亦無. 設生

我見不至三惡. 不解空義爲人廣說. 當知是

人必到阿毘. 不解空者謗一切法. 不解實性

不解法性. 妨於解脫. 與多衆生作惡知識. 自

不持戒敎人毁戒. 常樂宣說無作無受. 令多

衆生增長地獄. 云何名爲不解空義. 說一切

下	欄

法本性自空無因緣空. 說一切法亦無處所.

若無處所何名爲空. 是不解空. 云何名爲眞

實解空義. 說一切法中無有法故. 是名爲空.

法亦不空. 是名解空. 無錯謬解5云. 云何名

爲不解空義. 說一切因緣法本性自空無因

緣法故空. 說一切遍計所執法亦無依他性

處所. 若無依他性處所約何說空. 是名不解

空. 云何名爲眞解空義. 次答說一依他法

無有遍計所執法故. 是名爲空. 依依他性法

亦不空. 是名解空. 第三經云. 無生無滅等依

相無自性性者. 此依五事之外遍計所執之

相辨無生無滅等. 依下解深密經亦說圓成

實性. 以辨無生無滅等四義. 第四經云. 於虛

空依遍計所執說也. 第五經云. 諸法如幻依

彼依他. 說無生及勝義無性. 第六經云. 等隨

觀色乃至識有無常耶等者. 定心平等. 隨境

觀色乃至識有無常. 無常言是隱密故. 論主

釋云. 所計常性色遍計等說. 無常故依相無

性說. 何者論主欲釋經語. 經語顚倒可言常

無有故. 以於依他色等上遍計常. 故云常無.

然卽彼經欲說等隨觀五蘊常無有故. 第七

經云. 五蘊皆有苦者. 亦依依他說生無性及

勝義無性. 第八經云. 等隨觀卽彼皆空者. 卽

依生無自性性等乃至說如是言者. 前卽明

遍計性空說等虛空. 虛空無體喩邊計所執

性空. 今言隨觀卽彼皆空者. 明依他諸法6空

自然生及無勝義. 不同前說遍計所執空相

無自性. 故言遠離相無自性. 亦不可須對前

辨別名爲遠離. 慧. 解經等隨觀卽彼皆空者.

經數:一八二八

經名:瑜伽論記卷第十九下

頁數:七五八

上	欄

明依他空無自然生及無勝義故說爲空. 不

辨相無自性故. 言遠離相無自性. 言如依遠

離性說彼爲空至亦爾者. 前明依他是因緣.

因緣法外離自然生及離勝義故說爲空. 今

明依他卽體無我異說空義. 故云依異相性

爲無我. 亦可明此依他法體無我. 異於遍計

所執我無. 故云依異相性說爲無我. 第九經

云. 如理觀彼五蘊非有顯現答依相無性說

者. 以彼橫計五蘊. 如理觀察實非有. 而隨妄

情顯現故. 依相無性說非有顯現. 第十經云.

說彼虛僞不實顯現者. 依生無性及勝義無

性說者. 以依他起性虛妄無實從緣顯現. 無

自然生故名生無自性. 非唯無自體亦非眞

如勝義. 故云勝義無自性. 第十一經中景云.

此明眞如法中遠離十二處. 總都不依彼三

無性說. 問設依眞如法中遠離十二處相. 依

三性說有何過耶. 如彼眞如法中. 遍計所執

眼永寂滅遠離遍計所執色想. 乃至言永寂

滅遠1離想. 亦離遍計所執. 解云. 三無性觀

在方便道. 眞如觀諸法永寂. 不作無相無生

等觀. 若2就義說眞如法中離遍計所執十二

處. 總亦得說爲相無自性. 然依經中有無性

言. 方得依經說爲無性. 經中但言眼等寂滅

遠離諸想. 竟不說有無性性言. 故論主云. 都

不依三無性說. 卽知三無性觀在加行道. 根

本觀中不作無性性之解. 泰云. 於眞如中眼

等永寂滅. 遠離色想乃至法想眞如. 實有體

性. 故都不依於無自性說如是言. 備云. 此約

圓成實性說. 不約三無性說. 第十二經遣一

中	欄

切想者. 亦依眞如說故. 不依三無性性說. 詳

此論上下說無性性者. 唯依橫計性性. 不依

住他及圓成二性. 故淨名經云. 但除其病而

不除法. 法是依他圓成眞俗二諦. 病是遍計

橫執諸法. 是故彼經意還同此論. 此人如是

作眞如觀無不能知. 故上論云. 諸天得他心

智尋彼比丘所入之定竟不能知. 故說頌云.

南無最勝士. 南無士中尊. 今我不知汝依何

修靜慮. 第十三經中景云. 言隨順喜憂捨處

眼所識色乃至意所識法中無諦無實者. 依

相無性說. 無無顚倒者. 外道執法自然而生

名無顚倒. 今明依他無自然生故. 無無顚倒.

無不顚倒者. 外道復執人天報身是勝義涅

槃不顚倒法. 今明人天報身是其生死非勝

義3煩惱故. 云不顚倒. 言復說有聖4世間諦

者. 所謂眞如. 卽是出世非安立諦. 不依一切

無性性說5之. 答文依此解釋. 可知. 今解. 前

卷說眞如差別名實性諦性無顚倒性不顚倒

性等. 解云. 無邪分別所取故名無倒. 唯正智

所證故名不倒. 今此文意. 世間色等法中無

諦實等相. 橫計爲實等. 依三無性說無諦實

等. 說有眞如出世聖諦爲諦爲實無倒不倒

者. 不依三無性說. 第十四經6者有釋. 知遍

計是無. 知依他起有. 是故依一切. 若證眞如

卽不依一切. 以眞如非無性故. 今解. 亦可定

境非有非無名不可思議. 但以因中定境除執. 依

有非無名不可思議. 諸佛境界亦爾. 非

無性說. 諸佛境界已永寂滅不依無性. 第九

解次第門. 中約雜染品辨前三事次第. 復約

下	欄

淸淨品辨後二事次第. 道理五事皆通淸淨.

論主從多說故爾也. 上來兩頌辨五事訖. 自

下第二解釋三性. 初結上生下. 二擧頌解釋.

有其三頌. 卽分爲三. 初中先頌列七門. 後依

門釋. 七門者. 總擧是第一. 別分別第二. 緣

是第三. 差別第四. 依止第五. 微細執著六. 如

名等執性七. 景云. 此七門內初三門通分別

三性. 後四門唯分別遍計所執性. 三性之義

古來大德種種解釋. 乃有多塗. 且如□法師

出三性義章. 最明爲好. 彼立三性以三門分

別. 一情事理門. 二塵識理門. 三染淨通門. 執

有人法定性之境. 名遍計所執. 因緣之事名

依他. 無相等理名圓成實. 是故論云. 迷藤執

蛇. 名遍計所執. 四塵藤體. 是依他. 藤蛇空

理. 名圓成實. 第二門中境名遍計所執. 識爲

依他. 無相無生是圓成實. 是故論主不取識

爲遍計所執. 取識變異爲7無我等. 塵名遍計

所執. 第三門中染爲遍計所執. 淨爲圓成實.

依他性者. 卽通染淨. 故論云. 若緣遍計所執

此識應成染. 若緣圓成實此識應成淨. 是故

染爲遍計所執. 淨爲圓成實. 能染依他卽通

染淨. 旣有三門. 依瑜伽文. 但初門是餘二卽

非. 以新譯經論上下但有情事門問8答. 爾

者依後二門所引. 攝大乘中世親釋論云何

會釋. 解云. 新譯世親釋論文未必有. 設有此

文幷是情有名遍計所執. 因緣事法爲依他.

言不取識爲分別9識性識所變10異無我等塵

無而似有爲分別性者. 雖有色等事法據唯

識門幷名爲識. 故云不取識爲分別也取識

經數:一八二八

經名:瑜伽論記卷第十九下

頁數:七五九

上	欄

所變無我等塵無而似有爲分別者. 卽是無

我計我. 無定實法執有定法. 還是情有名爲

遍計. 言染境名遍計所執者. 所執無體能生

染心. 故名爲染. 非謂有其染法爲所依體. 旣

知如此. 次依新譯經論出三性體. 一就五法.

二就五相. 言五法者. 卽是相名分別如如正

智. 於此五中初自性五法不攝. 第二自性攝

於四法. 第三自性唯攝如如. 此如七十四卷

初說. 與舊經論同異會釋. 至彼當釋. 次依五

相出三性體. 言五相者如下攝釋分說. 一所

言相. 二能言相. 三能言所言相應相. 四執著

相. 五不執著. 所言相中通有五法. 卽攝依他

及圓成實. 能言相中據橫執名無1體. 義同

攝第一性. 能言所言相應相. 定執名2義攝屬

3攝第一性. 執著相攝依他者. 是分別心故

屬依他. 不執著相攝圓成實. 通有如如正智

爲體. 備云. 凡辨三性經論不同. 且略分別作

九門解. 一名義淨門. 如中邊論說. 諸法名者

是分別性. 唯由義執名爲實所目法者是依

他性. 四種淸淨是眞實性. 二義名淨門. 如攝

論說所目義是分別性. 謂依名執名下義爲

實能目名是依他性. 故論云. 顯名是依他顯

義是分別. 四種淸淨是眞實性. 三塵識門. 如

楞伽經說. 五法藏中相名二種名分別性. 妄

想一種名依他性. 正智如如名眞實性. 四情

事理門. 如佛性論說. 分別性者於五事中不

攝. 以情計有而無事體故. 相名分別正智四

法名依他. 眞如一法名眞實性. 五末本淨門.

如攝論說. 一切染法是分別性. 阿賴耶識是

中	欄

依他性. 四種淸淨是眞實性. 六情染淨門. 如

攝論中引毘佛略經說. 如偈云. 幻等頌依他.

說無頌分別. 說四4種淨. 當知是眞實. 七染

通淨門. 如攝論中引阿毘達磨經. 如金藏立

等喩. 八諦理通門. 如中邊論及涅槃說四

諦皆通三性. 九通別相門. 如三無性論及顯

揚論說. 能言所言相加通三性. 能言所言攝

屬性是遍計所執性. 執著相是依他起性. 無

執著相是眞實. 今依此論. 就第四情事理門

將五事攝於三性. 成唯識論亦存此門. 顯無

雜亂. 依門釋中總擧如文. 別分別中. 言圓成

實性謂 眞如者. 此遍擧不變異義出圓成體.

智所行境界所緣者. 此之三句義無差別. 但

欲鄭重擧彼能行無分別智. 顯彼所行眞如

爲圓成實. 以彼眞如甚深難信. 故擧能行顯

所行也. 下有三句. 明證眞如有多利益. 乃至

能令證得淸淨者. 由證眞如得淸淨智名得

淸淨. 次由證眞如解脫二縛. 次由見眞如引

發一切有爲功德. 下解第三緣門. 景云. 遍計

所執緣於相名相屬應知者. 執彼名相定相

屬著. 情所計度. 是遍計所執. 依他起緣遍計

所執自性執應知者. 由取情有境故依他心

起. 圓成實乃至畢竟不實應知者. 由緣依他

起遍計所執. 若了所執畢竟無實. 卽顯圓成

故云也. 下通違經. 世尊於餘經中說緣不執

著遍計所執自性. 此牒經文. 論主前圓成緣

遍計所執自性. 何故餘經說彼圓成緣不執

著遍計所執. 言應知此性者. 5今至此義中當

知依相說者. 論主爲通. 應知. 餘經說圓成實

下	欄

緣下執著遍計所執. 依已證得淸淨圓成實

說. 6依不執著7相說. 今此中說圓成實性遍

計所執者. 依未證得淸淨圓成執著相說. 泰

云. 緣者8緣藉也. 因相名相屬著故又相屬.

當知. 橫計有遍計所執性起分別. 是能執心

中但辨境有因起. 故不說心. 備云. 隨遍計所

執處. 卽得依他起自性. 今解. 世尊乃至應知

此性者. 牒經. 依得已下論主爲通也. 第四解

差別門. 中唯辨遍所執其五種. 初問答擧列.

後徵問別解. 就初計義自性中復有四種. 先

擧列後列解. 前三易解. 於能取中自有二句.

一者計眼根是色塵家能取. 及計耳等四根

是聲香味觸家能取. 此卽計色蘊所攝. 眼等

五根能取五塵也. 二者計受等四蘊是色塵

家能取. 又此四蘊是聲香味觸法家能取. 第

二計名自性中. 言一切法所有名者. 謂此中

總說一切法名是無差別. 重言一切. 有釋. 前

一切者. 如言一切諸法卽有法也. 後一切者.

如言無我卽是其法. 如因明說法與有法和

合名宗也. 又解. 前言一切卽是總名. 後言一

切卽是總法. 故再言也. 第三第四染淨自性

文相可解. 第五計非染淨中景云. 遍計此色

是所取能等者. 直爾遍計色心等法是能取

所取不作此染此淨之解. 故言非雜染淸淨.

又於一切無記法中遍計所有無記諸法者.

此第二解. 計度無記諸法名非染淨. 泰云. 初

但計五根爲能取. 五塵爲所取. 不約障治. 故

云計非染淨. 後無記計非善惡. 故無染淨. 第

五解依止門. 中先辨五依後明二執. 前中依

經數:一八二八

經名:瑜伽論記卷第二十上

頁數:七六○

上	欄

義遍計義自性者. 忽見一物. 由不了其名分

別其事. 不同攝論依○遍計金等. 依二遍計

二自性者. 直爾分別色體及分別色名. 卽依

自色體分別色體. 及依自色名分別色名. 故

言依二分別. 二自性1者. 依色名體執色名

體. 由四蘊名體執四蘊名體. 下明二執. 重釋

依止. 加行有五. 一貪. 二瞋. 三合會加行者.

由貪故起合會加行. 四別離加行者. 由瞋故

起別離加行2行. 五捨隨與加行者. 隨與中

3容境欲起捨加行. 名施設加行有二. 一非

文字所作謂執此爲何物云何此物此物是何

此物云何者. 三藏云. 初二從內向外. 此自性

爲何相物云何相差別. 後二從外向內. 此相

物是何自性. 此相物云何差別. 有釋. 一者此

何自性. 二者此何差別. 三者此自性是何名.

四者此差別云何名. 景云. 不言此物是色. 此

物是受. 直言此爲何物此物是何等. 故言非

文字所作. 問旣云. 名4施有二. 復言非文字

所作. 此中意趣云何. 解云. 以不依法相文字

說言此物是色是受想等. 言非文字所作. 然

總說言此爲何物此物是何. 故言名施設也.

泰云. 共執法有體. 然未執名故說非文字所

作. 然思度立名故是施設. 推心自性差別

之名. 而未設其名故. 亦是非文字所作. 二文

字所作者. 謂執此爲此物者. 謂執自性名. 此

物如是已下者. 謂執差別名也. 第六解微細

執著門. 有五種. 前四是四倒是人執. 第五

者是法執. 幷是迷理. 起時難知. 故云微細.

第七解如名等執性門. 於中初總標擧由五

中	欄

因緣如名起執. 卽擧小乘外道通名愚夫. 所

以者何已下第二5微細門別解. 於中先擧前

四因卽擧外執. 6以後辨第五因直擧理敎. 明

諸思夫爲名言所縛. 前中先擧四因. 後結成

所說道理成就前中因. 問此事用何爲自性.

答此事是色自性非色名. 計名義異. 此是初

因. 次處空7閑觀察尋思. 證名義異. 是第二

因. 次計度云. 如心色不得生於不樂. 非於心

名不得之時有此不樂. 明知名義決定有異.

是第三因. 有師釋云. 前第二是入定者所起

遍計. 此第三是不入定及未得定者計名義

有體. 復次語於名轉等已下此第四因. 明彼

計度名隨所詮各各定別. 於中有二. 初外人

立宗次論主破之. 外立宗云. 世間言說以語

說8名詮於義. 詮自相時不詮共相. 此自相

名乃至不詮能取所取. 言若卽彼名乃至應

不可得者. 外人通解. 若其一法之名能詮多

法. 如隨別名起別行解. 應不可得隨別名起

別行解. 當知. 一法之名不詮多法. 論主總

非. 作此執者不應道理. 自下別破. 如是乃至

爲於無義轉耶者. 此兩問定. 於有義轉且不

應理如前觀五事中已辨者. 前於相名五事

已破外人. 若名定於有義中轉. 如世一法有

衆多名. 若名義相至有決定者名多義. 卽有

一法有多體過. 言若於無義轉者至其理便

至者. 若名於彼無義處轉. 汝不應云別別諸

名各別行解隨義而轉. 言若於無相義轉乃

至卽是執著者. 此名若於無義而轉. 是卽言

敎有所宣說但是增益. 若取增益卽是執著.

下	欄

下結成道理. 自下辨其第五因. 初總標愚夫

於相名言所縛. 故知如9名妄執自性. 二別

解釋. 於中先擧理敎. 證知於相名言是縛. 後

引喩例之. 前中先總問答顯. 由理敎下別釋.

先釋其理有三. 若離名言於諸事中不生喜

樂. 若名言俱於事方生喜樂. 若生喜樂是卽

於事名言所縛. 是一道理. 又復名義展轉相

依. 如先依事起名分別. 卽是依事名言得生.

如靜慮者乃至事可得生者. 由彼意識思惟

名故作靑黃等觀. 遂有靑黃影像事起. 是卽

依名事得生起. 是第二理. 又於名言乃至便

爲諸相漂轉其心者. 安心眞如無相界中相

皆不現. 若不爾者. 便爲相標. 是第三理. 下

引三頌辨其由敎. 初頌引. 後二隨來. 初頌上

半凡爲言縛. 下半明佛解脫言縛. 下引喩例.

又如異生於蘊了知皆無有我. 非不於彼我

執隨轉. 良由來斷我隨眠故. 此擧喩也. 雖

復了知名言假立. 而於相中爲名言縛. 亦由

未斷名隨眠故也

瑜伽論記卷第十九(之下終)

瑜伽論記卷第二十(之上論本第七十四至七十五)

釋遁倫集撰

論本第七十四

解三性中有其三頌. 前卷已釋初頌七門訖.

今此卷初解第二頌有九門. 攝是第一. 無性

第二. 知等是第三. 密意等第四. 所行第五.